b'\n_START_ARTICLE_\nSti\xc5\xa1ki rokopis\n_START_SECTION_\nPre\xc4\x8drkovanje in prevod besedil\n_START_PARAGRAPH_\nMilost ino gnada_NEWLINE_Mylo\xc5\xbft ino gnada na\xc5\xbfiga go\xc5\xbfpody_NEWLINE__NEWLINE_pomocz dewycze ro\xc5\xbf\xc5\xbfe matre maie_NEWLINE__NEWLINE_prichod \xc5\xbfwetega ducha_NEWLINE__NEWLINE_Tro\xc5\xbft w\xc5\xbf\xc5\xbfech \xc5\xbfwetnykow_NEWLINE__NEWLINE_Obchranyenye \xc5\xbfwetega kry\xc5\xbf\xc5\xbfe_NEWLINE__NEWLINE_Ta racz \xc5\xbfmenv yno \xc5\xbfwamy byti_NEWLINE__NEWLINE_Milost in usmiljenje na\xc5\xa1ega Gospoda,_NEWLINE__NEWLINE_pomo\xc4\x8d Device ro\xc5\xbee matere Marije,_NEWLINE__NEWLINE_prihod Svetega duha,_NEWLINE__NEWLINE_tola\xc5\xbeba vseh svetnikov,_NEWLINE__NEWLINE_varstvo svetega kri\xc5\xbea:_NEWLINE__NEWLINE_to naj z menoj in z vami bo._NEWLINE_\xc4\x8ce\xc5\xa1\xc4\x8dena bodi_NEWLINE_Cze\xc5\xbftyena body / kralewa mati te mylo\xc5\xbfti_NEWLINE__NEWLINE_zywota \xc5\xbfladko\xc5\xbfti / yno na\xc5\xbf\xc5\xbf tro\xc5\xbft_NEWLINE__NEWLINE_Cze\xc5\xbftyena \xc5\xbfy / my ktebe vpyeme_NEWLINE__NEWLINE_tuge \xc5\xbfabne otroczy / te ewe_NEWLINE__NEWLINE_My ktebe zdvchvgeme / glagogicze_NEWLINE__NEWLINE_yno placzecz / te dolynye tech \xc5\xbfl\xc5\xbf\xc5\xbf_NEWLINE__NEWLINE_Obto ty na\xc5\xbf\xc5\xbfe / odwetnycze / ty knam_NEWLINE__NEWLINE_obrny / ty mylo\xc5\xbftywe oczzy_NEWLINE__NEWLINE_Ino Je\xc5\xbf\xc5\xbfy\xc5\xbf\xc5\xbfe \xc5\xbfegnanega \xc5\xbfasv twega_NEWLINE__NEWLINE_tele\xc5\xbf\xc5\xbfa / ty nam pryka\xc5\xbf\xc5\xbfy / potom_NEWLINE__NEWLINE_tvy\xc5\xbftv / O cze\xc5\xbftyta omylo\xc5\xbftywa_NEWLINE__NEWLINE_o \xc5\xbfladka maty marya_NEWLINE_\xc4\x8ce\xc5\xa1\xc4\x8dena bodi, kraljeva mati milostna,_NEWLINE__NEWLINE_\xc5\xbeivljenja sladkosti, in na\xc5\xa1a tola\xc5\xbeba._NEWLINE__NEWLINE_\xc4\x8ce\xc5\xa1\xc4\x87ena si; k tebi kli\xc4\x8demo mi,_NEWLINE__NEWLINE_tegobe nezabne otroci Evini;_NEWLINE__NEWLINE_k tebi vzdihujemo, to\xc5\xbee\xc4\x8d_NEWLINE__NEWLINE_in jokajo\xc4\x8d iz doline solz._NEWLINE__NEWLINE_Zato, ti na\xc5\xa1a zavetnica, ti k nam_NEWLINE__NEWLINE_obrni svoje milostne o\xc4\x8di,_NEWLINE__NEWLINE_in Jezusa, blagoslovljeni sad svojega_NEWLINE__NEWLINE_telesa, ti nam prika\xc5\xbei, zatem_NEWLINE__NEWLINE_to isto. O \xc4\x8dastita, o milostiva,_NEWLINE__NEWLINE_o sladka mati Marija._NEWLINE_Na\xc5\xa1 Gospud_NEWLINE__NEWLINE_Nas go\xc5\xbfpud ye od \xc5\xbfmerti \xc5\xbftwal / od nega_NEWLINE__NEWLINE_britttke martre / nam nam \xc3\xbfe \xc5\xbfe ve \xc5\xbfe_NEWLINE__NEWLINE_liti / onam choczt\xc5\xbfche tro\xc5\xbfti biti kyre on_NEWLINE__NEWLINE_Na\xc5\xa1 Gospod je od smrti vstal,_NEWLINE__NEWLINE_od svoje bridke muke;_NEWLINE__NEWLINE_nam se je veseliti,_NEWLINE__NEWLINE_on nam ho\xc4\x8de v tola\xc5\xbebo biti._NEWLINE_Jaz se odpovem_NEWLINE__NEWLINE_Odpovem se hudi\xc4\x8du in njegovim delom_NEWLINE__NEWLINE_in vsej njegovi ne\xc4\x8dimrnosti in se izpovem_NEWLINE__NEWLINE_in krivega spoznam na\xc5\xa1emu Gospodu itd._NEWLINE_Krivega se spoznam, ker sem to prelomil,_NEWLINE__NEWLINE_kar sem obljubil, ko sem krst prejel,_NEWLINE__NEWLINE_ker sem se od Boga obrnil in od njegovih zapovedi,_NEWLINE__NEWLINE_ker sem Boga zatajil s svojimi slabimi deli_NEWLINE__NEWLINE_in sem se voljno udal oblasti hudi\xc4\x8da,_NEWLINE__NEWLINE_ki sem se mu odpovedal,_NEWLINE__NEWLINE_ko sem krst prejel. Temu sem doslej_NEWLINE__NEWLINE_s svojimi grehi slu\xc5\xbeil prostovoljno. \xe2\x80\x93 Tega je itd._NEWLINE__NEWLINE_Krivega se spoznam, ker sem bo\xc5\xbeje hrame_NEWLINE__NEWLINE_poredkoma obiskoval; kadar sem tja pri\xc5\xa1el, sem_NEWLINE__NEWLINE_z malo pobo\xc5\xbenostjo, z brodko revo svojega srca tam bil;_NEWLINE__NEWLINE_kar sem tam sli\xc5\xa1al pridigovati o Bogu, o sveti Mariji,_NEWLINE__NEWLINE_o drugih svetnikih in svojih grehih,_NEWLINE__NEWLINE_sem preziral in ni\xc4\x8d nisem svojega \xc5\xbeivljenja_NEWLINE__NEWLINE_po tem popravil. \xe2\x80\x93 Tega itn._NEWLINE__NEWLINE_Krivega se spoznam, ker svetih nedelj, svete_NEWLINE__NEWLINE_sobote ve\xc4\x8derov, drugih svetih dni in ve\xc4\x8derov_NEWLINE__NEWLINE_nisem nikoli tako praznoval in \xc4\x8dastil,_NEWLINE__NEWLINE_\xc4\x8detudi bi to po pravem moral storiti. Svetega_NEWLINE__NEWLINE_posta, svetih kvater, drugih postnih dni svoje pokore_NEWLINE__NEWLINE_nisem tako \xc4\x8disto opravil, kakor bi bil to dol\xc5\xbeen. \xe2\x80\x93 Tega..._NEWLINE__NEWLINE_Krivega se spoznam, ker desetine od svoje perutnine_NEWLINE__NEWLINE_in svoje setve in svoje \xc5\xbeivinice_NEWLINE__NEWLINE_nikoli nisem tako zvesto dajal,_NEWLINE__NEWLINE_kakor bi bil to po pravem moral storiti. \xe2\x80\x93 Tega itd._NEWLINE__NEWLINE_Krivega se spoznam, ker svojega o\xc4\x8deta, svoje matere,_NEWLINE__NEWLINE_svoje gosposke, svojega \xc5\xbeupnika, svojega duhovnega o\xc4\x8deta,_NEWLINE__NEWLINE_svojega pridigarja nisem nikoli tako \xc4\x8dastil in jim pokoren_NEWLINE__NEWLINE_bil, kakor bi po pravem dol\xc5\xbeen bil. \xe2\x80\x93 Tega itd._NEWLINE__NEWLINE_Svojega bli\xc5\xbenjega nisem nikoli tako rad imel_NEWLINE__NEWLINE_in mu tako zvest bil kakor sam sebi. \xe2\x80\x93_NEWLINE__NEWLINE_Tega mi je itd._NEWLINE__NEWLINE_Krivega se spoznam, da kar sem Bog\xc3\xba, sveti Mariji,_NEWLINE__NEWLINE_drugim svetnikom obljubil, nisem trdno dr\xc5\xbeal,_NEWLINE__NEWLINE_niti nisem tistega izvr\xc5\xa1il. Kar je bilo slabi_NEWLINE__NEWLINE_in kdor je slab delal, ta mi je bil ljub;_NEWLINE__NEWLINE_kateri je dobroto delal, temu sem bil sovra\xc5\xbeen. \xe2\x80\x93 Tega itd._NEWLINE__NEWLINE_Krivega se spoznam, ker sem gre\xc5\xa1il z vso to grdobijo,_NEWLINE__NEWLINE_ki se z njo \xc4\x8dlovek more ogrditi in napraviti mrzkega_NEWLINE__NEWLINE_Bogu in njegovim svetnikom._NEWLINE__NEWLINE_S tem sem \xc4\x8desto in pogosto svoje telo in svojo du\xc5\xa1o ogrdil._NEWLINE__NEWLINE_\xe2\x80\x93 Te(ga) itd._NEWLINE__NEWLINE_Krivega se spoznam krive prisege, krivega pri\xc4\x8devanja,_NEWLINE__NEWLINE_netrdnih obljub in hudega jezika. \xe2\x80\x93 Tega itd._NEWLINE__NEWLINE_Krivega se spoznam vseh grehov, ki jih \xc4\x8dlovek_NEWLINE__NEWLINE_lahko zagre\xc5\xa1i nasproti vsem ljudem z mislijo,_NEWLINE__NEWLINE_z besedo in z dejanjem,_NEWLINE__NEWLINE_in prosim Boga vsemogo\xc4\x8dnega,_NEWLINE__NEWLINE_da mi d\xc3\xa1 dalje \xc5\xbeiveti._NEWLINE__NEWLINE_Prosim Devico Marijo, vse bo\xc5\xbeje svetnike in svetnice,_NEWLINE__NEWLINE_da mi izvolite prositi na\xc5\xa1ega Gospoda,_NEWLINE__NEWLINE_da bi mi izvolil dati odpusteg vseh mojih grehov_NEWLINE__NEWLINE_in me izvoli naprej grehov obvarovati_NEWLINE__NEWLINE_in mi izvoli po tem \xc5\xbeivljenju ve\xc4\x8dno \xc5\xbeitje dati._NEWLINE__NEWLINE_In jaz obljubim, za naprej se grehov obvarovati,_NEWLINE__NEWLINE_kakor se bom najbolje mogel,_NEWLINE__NEWLINE_in jaz odpustim vsem tistim, ki so_NEWLINE__NEWLINE_malo ali veliko z besedo ali dejanjem prizadeli moje ime._NEWLINE__NEWLINE_Da tudi meni na\xc5\xa1 Gospod odpusti moje grehe,_NEWLINE__NEWLINE_prosim vas izpovednika na bo\xc5\xbejem mesti, itd.\n_START_SECTION_\nMilost ino gnada\n_START_PARAGRAPH_\nZa to besedilo se uporabljajo razli\xc4\x8dna imena, in sicer predpridi\xc5\xbeni pro\xc5\xa1nji klic/molitev pred pridigo/priziv Svetega Duha in Marije/invokacija pred pridigo. Skupaj z verniki je pridigar v tej kratki pesmici prosil zase in za poslu\xc5\xa1alce pomo\xc4\x8d Svetega Duha, Kristusa, Marije in svetnikov. Invokacija pred pridigo je standardna pro\xc5\xa1nja za milost in upanje.\n_START_SECTION_\n\xc4\x8ce\xc5\xa1\xc4\x8dena bodi\n_START_PARAGRAPH_\n\xc4\x8ce\xc5\xa1\xc4\x8dena bodi je prvi slovenski prevod latinske marijanske pesmi iz 11./12. stoletja Salve Regina, ki spada med antifone, s katerim so redno sklepali dnevno liturgi\xc4\x8dno molitev v meni\xc5\xa1kem koru. To je bila srednjeve\xc5\xa1ka cerkvena pesem, ki so jo v liturgiji praviloma peli duhovniki. Slovenski prevod prav v tem rokopisu opozarja, da so sti\xc5\xa1ki menihi \xc5\xbee zelo zgodaj k sicer latinskim molitvam uspeli pritegniti tudi slovenske vernike. Ker je besedilo zapisano na koncu pridig, lahko sklepamo, da so jo v Sti\xc4\x8dni molili (peli) z drugimi molitvami po pridigi.\n_START_SECTION_\nNa\xc5\xa1 Gospud\n_START_PARAGRAPH_\nV koledarju, kjer so zapisane nedelje, je zapisovalec ob vsaki nedelji zapisal ime latinske pesmi,s katero se tisto nedeljo pri\xc4\x8dne ma\xc5\xa1a. Ob velikono\xc4\x8dni nedelji pa je v slovenskem jeziku zapisal enokiti\xc4\x8dni velikono\xc4\x8dni kirielejson Na\xc5\xa1 Gospud. Pesem je v visokem srednjem veku latin\xc5\xa1\xc4\x8dine neukim Slovencem pribli\xc5\xbeala vsebino velikono\xc4\x8dnega dogajanja. Nad besedilom pesmi je nadnapis Kryst ist herstonden, saj je slovenska pesem prevod te nem\xc5\xa1ke pesmi. Slovenska in nem\xc5\xa1ka pesem sta se peli kot del dramske uprizoritve odlomka iz Svetega pisma,ki govori o Jezusovem praznem grobu.\n_START_SECTION_\nJaz se odpovem\n_START_PARAGRAPH_\nMed besedili Sti\xc5\xa1kega rokopisa je najbolj ob\xc5\xa1irna splo\xc5\xa1na spoved (confessio generalis), ki je podobna spovedi iz bri\xc5\xbeinskih spomenikov. Sodi v skupino podobnih cerkvenih besedil, ki na\xc5\xa1tevajo vse vrste grehov, \xc4\x8deprav jih \xc4\x8dlovek, ki besedilo govori, ni vseh storil. Sti\xc5\xa1ka splo\xc5\xa1na spoved je priredba po nem\xc5\xa1ki predlogi. V kodeksu je zapisana dvakrat \xe2\x80\x93 celotni zapis obsega 62 vrstic (Spoved II), delni pa le 34 vrstic (Spoved I). Pisec ga ni dokon\xc4\x8dal, ker se je ve\xc4\x8dkrat zmotil, zato je opustil popravljanje, zapisal, da gre za napa\xc4\x8dno verzijo in jo tudi rahlo pre\xc4\x8drtal. Obe imata pred slovenskim zapisom latinsko napoved (\xe2\x80\x9cHoc est vna g(e)n(e)ralis c(on)fessio etc.\xe2\x80\x9d) in sta bili zapisani z isto roko._NEWLINE_Sti\xc5\xa1ka splo\xc5\xa1na spoved je bila tako kot v prvem in tretjem bri\xc5\xbeinskem spomeniku namenjena skupni molitvi po pridigi: tedaj \xc5\xa1e zelo neuki verniki so za duhovnikom (ali z njim) ponavljali svojo odpoved hudemu duhu, tj. hudi\xc4\x8du, in vseh gre\xc5\xa1nim dejanjem. Sti\xc5\xa1ka spoved je v razliko od obeh bri\xc5\xbeinskih besedil, ki so jih za duhovnikom ponavljali verniki, sestavljena tako, da jo je verjetno bral duhovnik sam, za vsakim odstavkom, ki se za\xc4\x8denja z besedami \xe2\x80\x9eJaz se dol\xc5\xbean dam\xe2\x80\x9c (v prevodu \xe2\x80\x9eKrivega se spoznam\xe2\x80\x9c), pa so verniki skupaj molili kratko kesanje. Slednjega pisec rokopisa ni nikjer zapisal v celoti, ampak samo z za\xc4\x8detnimi besedami \xe2\x80\x9eTega je meni...\xe2\x80\x9c_NEWLINE_Uvodni odstavek je odpoved hudi\xc4\x8du in vsem njegovim delom, nato sledi deset odstavkov \xe2\x80\x93 skupin grehov. Prvi omenja krst, ko se je kristjan odpovedal hudi\xc4\x8du, z grehi, zlasti z zatajitvijo Boga, pa je to odpoved prelomil. V drugem se kesa, da ni bil zvest glede udele\xc5\xbebe pri bo\xc5\xbeji slu\xc5\xbebi, bil pri njej premalo zbran, po poslu\xc5\xa1anju pridige pa se je premalo pobolj\xc5\xa1al. V tretjem so na\xc5\xa1teti grehi zoper nedeljski po\xc4\x8ditek, ki je veljal tudi za zapovedane praznike, za\xc4\x8del pa se je \xc5\xbee prej\xc5\xa1nji ve\xc4\x8der. V \xc4\x8detrtem se obto\xc5\xbeuje, da ni pravilno oddajal desetine. V petem se obto\xc5\xbeuje grehov zoper star\xc5\xa1e, predstojnike, duhovnike in pridigarje. \xc5\xa0esti ima za vsebino prekr\xc5\xa1itev zapovedi ljubezni do bli\xc5\xbenjega. V sedmem se vernik obto\xc5\xbeuje, da ni izpolnil obljub, ki jih je dal Bogu, Mariji in svetnikom, ljudem pa je vra\xc4\x8dal dobro s hudim. Osmi odstavek omenja \xe2\x80\x9egrde\xe2\x80\x9c grehe, s katerimi si je omade\xc5\xbeeval telo in du\xc5\xa1o. V devetem odstavku se obto\xc5\xbeuje krive prisege in la\xc5\xbei. Deseti povzema splo\xc5\xa1ne grehe v mislih, besedah in stvareh (dejanjih) in prehaja v sklepno pro\xc5\xa1njo Bogu, Mariji, svetnikom in svetnicam, naj gre\xc5\xa1niku izprosijo odpu\xc5\xa1\xc4\x8danje in trdnost v dobrem, hkrati z obljubo, da ne bo ve\xc4\x8d gre\xc5\xa1il. Sledi \xc5\xa1e trden sklep, da se bo grehov kar najbolj varoval in tudi sam odpu\xc5\xa1\xc4\x8dal drugim.'